મિ. નિર્જિતના સસરાજીએ પણ પ્રશસ્તાની સાથે લગ્ન માટે એમ વિચારીને જ મિ. નિર્જિત પર પસંદગીનો કળશ ઢોળ્યો હતો કે જે રીતે પ્રશસ્તાને પોતાના ઘરમાં સાહ્યબી મળી તેવી જ તેને સાસરિયામાં પણ મળશે. પ્રશસ્તાના પપ્પાજીને અનેક સરકારી અધિકારીઓ સાથે નિકટનો સંબંધ હતો. એમનું સાહ્યબીભર્યું જીવન એમણે નજરોનજર જોયું હતું એટલે એમને એ વાતનો સંતોષ હતો કે નિર્જિતના ઘરમાં એમની દીકરીને કશી વાતની ખોટ નહીં કરે !